અમેરિકાએ ભારત સહિતના અન્ય ખરીદકર્તાઓને ચોથી નવેમ્બરથી ઈરાન પાસેથી ક્રુડઓઈલ ન લેવા માટે કહ્યું છે. ઈરાન સામે આર્થિક પ્રતિબંધો ચોથી નવેમ્બરથી અમલી બની રહ્યા છે તે સંદર્ભે અમેરિકાએ ભારતને આ આગ્રહ કર્યો છે. અમેરિકાના એક અધિકારીએ કહ્યું હતું કે, ઈરાનને અગાઉ મળી હતી તેવી કોઈ રાહત આ વખતે આપવામાં આવશે નહીં. અધિકારીએ કહ્યું કે, યુરોપ અને એશિયા સહિતના દેશોને આ અંગેની સૂચના આપી દેવામાં આવી છે.